ועדת הפנים והגנת הסביבה, כנסת 19, פרוטוקול מספר 287, 2014-05-20 14:00

דוד צור: שלום לכולם, אני פותח את ישיבת ועדת הפנים והגנת הסביבה.

דוד צור: אני כבר מודיע שאנחנו חייבים לסיים בשעה 15:00, כך שמי שמציג מצגת ומדבר שיעשה זאת קצר.

דוד צור: שלוש דקות זה המון זמן פה.

<אלון פל: שמי אלון פל, ראש מינהל מקצועות במוסד לבטיחות ולגהות.

<אלון פל: יציגו פה בוועדה במסגרת יום הבטיחות והגהות שמצוין היום בכנסת ארבעה ארגוני הצלה.

<אלון פל: הארגון החמישי - צה"ל, לא הגיע.

<אלון פל: אני מניח שנוכל לעשות את זה במועד אחר.

<אלון פל: מכל מקום נמצאים פה: כיבוי אש, מגן דוד אדום, משטרת ישראל ושירות בתי הסוהר והם יציגו את תמונת מצב נפגעי העבודה אצלם בארגון ואיך הם מקדמים את תחום הבטיחות כדי לבצע מניעה בעניין.

דוד צור: שאלה מקדמית.

דוד צור: דווקא הארגונים האלה, ואנחנו נשמע כמובן את העשייה, הם ארגונים מסודרים, יחסית ממוסדים, נוהלים וכן הלאה.

דוד צור: איפה אותם גופים שהם פחות, כמו ארגון בוני הארץ ותעשיות למיניהן וכן הלאה.

דוד צור: שם אולי עיקר העניין.

<זאב דיבסק: שמי זאב דיבסק ואני ממינהל הבטיחות והבריאות התעסוקתי.

<זאב דיבסק: ראוי לציין שכחלק מהפעילות של המוסד לבטיחות וגיהות ויום הבטיחות נערכו דיונים כבר בוועדות אחרות שנוגעות בעיקר לתאונות בתחום הבנייה שזה הענף הקריטי של התאונות במדינת ישראל, וגם בכל מה שקשור לנושא של תאונות עם עובדים זרים.

<זאב דיבסק: מי שהחליט לקיים את הדיון דווקא בחלק של הגופים המקצועיים האלה, כנראה שיש מה להציג פה.

<זאב דיבסק: אין לי מצגת אבל לפני בערך שלושה שבועות פורסם דוח של ועדה ציבורית שנקרא דוח אדם.

<זאב דיבסק: הדוח הזה מקפל בתוכו הרבה מאוד המלצות של קידום נושא הבטיחות בהרבה מאוד מובנים.

<זאב דיבסק: אני חושב ששווה לעיין בדוח הזה.

<זאב דיבסק: במידת הצורך אנחנו גם נעביר עותקים למרות שהעברנו עוד.

דוד צור: מטעם מי הוא מונה?

<זאב דיבסק: זה דוח שעבדו עליו בערך שלוש שנים נציגים כמעט מכל הגופים במדינת ישראל שיש להם נגיעה לתחום הבטיחות.

<זאב דיבסק: זה דוח שמנסה לקפל בתוכו את כל הגופים שיש להם נגיעה לתחום הבטיחות על מנת לראות כיצד באמת אפשר לעשות איזשהו תהליך סינרגטי.

דוד צור: אנחנו נשמח אם תוכל להמציא לנו אותו.

<זאב דיבסק: אני מוכן לתת לך כבר עכשיו את הדוח שנמצא בידיי.

<זאב דיבסק: הוא קצת מקומט, אבל אפשר לקרוא אותו.

דוד צור: יפה.

דוד צור: שלא כמו משרד הביטחון שלקח לו חודש להעביר לנו מסמך, אז הנה פה קיבלנו ביד.

דוד צור: תודה רבה.

דוד צור: הגוף הראשון שמציג הוא כב"א.

<עוזי זומר: פעילות ענף בטיחות – ניתוח נתונים, הישגים ותפוקות.

<עוזי זומר: תוך כדי תנועה אני מציין שכב"א הוא ארגון חדש שהוכרז בפברואר 2013, ולכן גוף הבטיחות בכב"א הוא צעיר.

<עוזי זומר: הוא פועל כעשרה חודשים.

<עוזי זומר: הבעיה היא בחוסר כבאים בעבודה ושמירה על תקציב.

<עוזי זומר: זה בעצם מהות הבטיחות בארגון.

<עוזי זומר: השקענו, קיבלנו.

<עוזי זומר: כמו משולש האש - יש לו שלוש רגליים.

<עוזי זומר: הבעיה זה הנזקים, ההשקעה, הדרכה ותקציב.

<עוזי זומר: התפוקה בסוף זה רווח ארגוני, דיברנו על זה בוועדה הקודמת, כאשר באמצע אנחנו מדברים על נזקי התאונות, כוח אדם, ותקציב.

<עוזי זומר: אני אתמקד בנתונים שלי רק על כוח האדם המבצעי.

<עוזי זומר: יש פה תיאור של כל כב"א, כל הנתונים של כב"א, כמה רכבי כיבוי – 549, שמונה מטוסים, כוח אדם מבצעי - 1,806 מתוך 2,443.

<עוזי זומר: הנתונים שלי מתייחסים רק ל-1,800 הכבאים המבצעיים.

<עוזי זומר: לא ספרתי את הפקידים כי כמו שדיברו שם שפקיד נפצע מעיפרון והוא נכלל במסגרת תאונות מבצעיות בכב"א אז אני לא מחשיב את זה בנתונים שלי וצריך לקחת את זה בחשבון.

<עוזי זומר: מערך הבטיחות כמו שהזכרתי הוקם בשנת 2013.

<עוזי זומר: נציב הכבאות רב טפסר שחר אילון הכריז על זה כעדיפות וכל הפעולות שיינקטו.

<עוזי זומר: התחלנו להקים את מערך קציני הבטיחות המחוזיים במשרה מלאה במכרזים שפורסמו.

<עוזי זומר: זה תהליך ארוך של נציבות שירות המדינה ומכירים את זה.

<עוזי זומר: התחלנו למנות קציני בטיחות תחנתיים שלא היו קודם שזה כל שדרת הסגנים - הוטל עליהם התפקיד.

<עוזי זומר: החל תהליך של הכשרת קציני.

דוד צור: זה נע"ת.

<עוזי זומר: נע"תים - כן.

<עוזי זומר: קציני בטיחות התחנתיים הם נע"תיים, תיכף יהיה פירוט.

<עוזי זומר: התחלנו להכשיר נאמני בטיחות שהם בד"א שהם לא קצינים.

<עוזי זומר: בדרך כלל זה ראשי צוותים במשמרות בתחנות.

<עוזי זומר: הופצה תורת בטיחות הכבאות, הופצו נוהלים והוראות ואני אפרט עוד מעט, בוצעו סקרי סיכונים.

<עוזי זומר: החל תהליך ביצוע תיקי מתקן לתחנות הכיבוי - מה שלא היה קודם - כולל פירוט דרכי מילוט ואיפה נמצאים המטפים בתוך תחנות הכיבוי, זה לא היה.

<עוזי זומר: החל תהליך מוסדר של אישור בטיחותי למתקני אימונים שלנו בתוך הארגון - מה שלא היה קודם.

<עוזי זומר: החל תהליך מוסדר של מינוי קציני בטיחות לאימונים ותרגילים, החל תהליך מוסדר של ריכוז והפצה של תחקירי בטיחות.

<עוזי זומר: התחלנו לבצע מדידות קרינה בלתי מייננת בתחנות הכיבוי, וזה אני לבד כי אני מודד הקרינה היחידי שיש לו רישיון בתוך הארגון.

<עוזי זומר: התחלנו לבצע הדרכות בטיחות תוך תפקיד ביחידות ברמת מטה והנציבות.

ישראל אייכלר: מה זו הקרינה הזאת שם חוץ מטלפונים סלולריים?

<עוזי זומר: חוץ מטלפונים סלולריים זה גם חשמל E1000

<עוזי זומר: תדר נמוך, קווי החשמל שרצים בקירות, ארונות חשמל בתוך התחנה וגם קווי מתח גבוה שעוברים מעל תחנות כיבוי.

<עוזי זומר: למשל, בתחנת הכיבוי החדשה שפתחנו בקריית אונו יש קו מתח גבוה שעובר ממש מעל התחנה.

<עוזי זומר: כבאים התחילו להרגיש כאבי ראש רק מלראות את קו המתח הגבוה.

<עוזי זומר: באתי לשם ומדדתי ולא היתה קרינה חריגה, כאבי הראש עברו.

<עוזי זומר: ראו את המודד, חלפו כאבי הראש חלפו.

<עוזי זומר: זה תסמונת הבית החולה שנעלם.

<עוזי זומר: בוצעו בדיקות מעבדה וכו', ציוד מיגון אישי שנפגע בשריפה והוא נמצא תקין - דברים שלא נעשו קודם.

<עוזי זומר: מבחינת נתונים מספריים כדי לחוש - סקרי סיכונים ביצענו באופן מלא במחוזות: ירושלים, דרומי, וחוף לכל התחנות, לכל תחנות המשנה, במקומות פרטניים בפתח-תקווה, בתל-אביב, מתקן אימונים "הפיל הלבן" איפה שהימ"מ מתאמן, חוף הים בחיפה - אתה מכיר - חלץ, תערוכת אוטומוטור ועוד כל מיני מקומות כאלה.

<עוזי זומר: קציני בטיחות שהוסמכו בקורס משותף עם משטרת ישראל שעמי נידם ואני החלטנו לעשות את זה ביחד כי אין לנו מקום אחר כרגע להסמיך אז אנחנו עושים את זה ביחד.

<עוזי זומר: בינתיים הוסמכו 11 כאלה וההסמכה הזאת מתאימה לנו.

<עוזי זומר: נאמני בטיחות - גם קורס משותף שעשינו עם משטרת ישראל אצלנו בנציבות דווקא בכב"א - 15.

<עוזי זומר: תחקירים - 51 הופצו לרמה של מינויים של 80 מינויים ברשת, 28 נוהלים שהפצנו, תורת בטיחות שכתבתי ואשאיר פה עותק אחרי זה, בדיקות קרינה בלתי מייננת עשינו בינתיים שש כאלה, מצגת הדרכה לרכבי כיבוי מפעליים.

<עוזי זומר: יש רכבי כיבוי שהם לא של כב"א והם נמצאים במפעלים כמו תע"ש וכאלה ואף אחד לא מדריך עליהם.

<עוזי זומר: עשינו מצגת הדרכה שלנו לבטיחות של רכבי הכיבוי האלה.

<עוזי זומר: יש לנו יחידת אופנועים חדשה.

<עוזי זומר: הכנתי להם מצגת תו"ל שזה מיובא מתו"ל של המשטרה.

<עוזי זומר: פיתחתי את התו"ל הזה שיתאים לכב"א וגם זה בוצע.

<עוזי זומר: אנחנו עושים הסבות לרכבי כיבוי, בדיקת כשירות תנועה והורדה מהכביש לפי צורך.

<עוזי זומר: אגב, הבטיחות בתעבורה גם שלי, אני גם אחראי על בטיחות בתעבורה.

<עוזי זומר: פיקוח על רמת תיקון מוסכי חוץ ועוד.

<עוזי זומר: אלה מבחר נוהלים שבחרתי להראות שהוצאנו פה, הכול חדש כמובן: בטיחות באימונים, שסתומים למכלי אוויר דחוס, ניסור חבית.

<עוזי זומר: אנחנו מתאמנים על ניסור חביות במקום לנסר רכב כי קשה להשיג רכבים לניסור.

<עוזי זומר: התפוצצה לנו חבית כזאת אז הוצאתי נוהל איך מנסרים חבית שצריך למלא מים עד הסוף וכו'.

<עוזי זומר: עומס חום, תדלוק רכבים, שימוש בכננת להרמת אדם.

<עוזי זומר: אני רץ כדי שזה לא ייקח הרבה זמן.

דוד צור: יש נתונים?

דוד צור: כל זה תשומות.

<עוזי זומר: תיכף אני מגיע לנתונים.

<עוזי זומר: זה מערך הבטיחות שקיים, העץ מבנה.

<עוזי זומר: כרגע יש 19 קציני בטיחות במינוי מתוך 26 תחנות.

<עוזי זומר: זו הרשימה של קציני הבטיחות, זה פחות חשוב.

<עוזי זומר: אלה הנתונים ותיכף מסתיימת גם המצגת.

<עוזי זומר: ב-2012 נפגעו 536 כבאים שזה יחס של 1:3.

<עוזי זומר: ב-2013 היתה לנו ירידה דרסטית בכמות הנפגעים - 154, יחס של 1:11.

<עוזי זומר: היחס הזה הוא מאוד חשוב ועוד מעט נחזור עליו, זה יחס של 71%.

<עוזי זומר: מבחינת ימי ההיעדרות - ימי ההיעדרות נשארו כמעט באותו מצב בגלל גרירת פציעות משנה קודמת.

<עוזי זומר: למשל, תאונות דרכים או תאונות בימי ספורט שהתקיימו, אנשים גררו את הפציעות גם ל-2013 וחזרו לחצי משרה.

<עוזי זומר: חצאי הימים האלה נגררים.

דוד צור: לא גורעים אותם מהשירות על דבר כזה?

<עוזי זומר: לא, הם חוזרים לחצי משרה.

<עוזי זומר: אין ור"מים בכבאות.

<עוזי זומר: זה ביטוח לאומי, זה לא מוכר למשרד הביטחון.

דוד צור: אבל עכשיו שהם תחת המשרד לביטחון הפנים?

<עוזי זומר: הם לא מוכרי משרד הביטחון, הם מוכרי ביטוח לאומי.

<עוזי זומר: לדעתי, זה עיוות שצריך לתקן אותו מתישהו, אבל זה קיים.

<עוזי זומר: בכמות פציעות, מספר פציעות ירדנו.

<עוזי זומר: ימי היעדרות נשאר כמעט אותו הדבר ואתם רואים את המספרים.

<עוזי זומר: זה גם מופיע בטבלת העמודות.

<עוזי זומר: ימי העמודות בכחול, כמעט אותו דבר.

<עוזי זומר: פציעות - יש ירידה דרסטית.

<עוזי זומר: הבאתי פה את הנתון של הכבאים האמריקאים, את היחס של 1:11, כדי להראות שזה סביר.

<עוזי זומר: זאת אומרת, היחס הזה עושה איזשהו היגיון.

<עוזי זומר: אם הכבאים האמריקאים נפצעים ביחס של 1:11 וגם אנחנו כנראה שזה יחס שהוא סביר.

<עוזי זומר: אגב, יש 800,000 כבאים אמריקאים.

ישראל אייכלר: זה כולל שריפות?

<עוזי זומר: זה רק כבאי מבצעים בשריפות, לא פקידות.

<עוזי זומר: הכבאים האמריקאים זה 600,000 מתנדבים ובערך 230,000 הם כבאים שכירים.

ישראל אייכלר: למה אני שואל?

ישראל אייכלר: כי בארצות הברית יש הרבה יותר שריפות והרבה יותר בתי עץ ויש יותר סיכוי להיפגע.

ישראל אייכלר: אם היחס הוא דומה זאת אומרת שפה יש יותר מדי נפגעים.

<עוזי זומר: אתה מתכוון שריפות או אירועי תאונות דרכים?

<עוזי זומר: זה משולב, אי-אפשר להפריד.

<עוזי זומר: אין לי פה את הפילוח של השילוב.

<עוזי זומר: אבל סך הכול היחס הוא זהה לישראל.

<עוזי זומר: זה המגמות שלנו - להרחיב הכשרות, להרחיב את המעגל המודרכים של נהיגה מתקדמת.

דוד צור: תאונות דרכים כמה יש?

<עוזי זומר: תאונות דרכים הן מקום שלישי בפילוח, מקום שני זה נפילות מגובה.

<עוזי זומר: מקום ראשון זה פעילות מתפרצת.

<עוזי זומר: פעילות מתפרצת היא מקום ראשון בסיבות לפציעה: סטרס, התקפי לב, פגיעות שלד וכאלה.

דוד צור: אתם עושים נהיגות מבצעיות?

דוד צור: מגרשי החלקה?

<עוזי זומר: אנחנו עושים נהיגה מבצעית דרך מינהל הרכב, מגרשי החלקה, כולל נהיגה גם על דו-גלגלי.

<עוזי זומר: יש גם קצת קטנועים בכבאות ואנחנו עושים את זה.

<עוזי זומר: רוצים להרחיב את המעגל.

<עוזי זומר: כמובן תחקירים להרחיב, סקרי סיכונים, הרחבת מערך בטיחות ביחידות, סקרי סיכוני קרינה בלתי מייננת להרחיב, קיום כנסים וכו', כאשר עוד פעם חוזרים למשולש שפתחתי בו: מפקדים שהם אחראים על הבטיחות, ההדרכה, ציון מיגון, ובאמצע ניהול הסיכונים - את כל זה להרחיב.

דוד צור: כמה אנשים עוסקים בכל נושא הבטיחות אצלכם?

<עוזי זומר: כרגע יש לי את ה-19 האלה במינוי מלא ויש לי עוד בסביבות 30 איש שהם נע"תים בכל המערך.

<עוזי זומר: אמרתי, המערך הזה פועל עשרה חודשים בסך הכול.

<עוזי זומר: עד כאן, זהו.

דוד צור: תודה.

דוד צור: עוזי, בשולי הדברים ראיתי שרק 11%, אם קלטתי נכון במצגת המהירה שלכם, זה לוחמות אש.

<עוזי זומר: כן.

דוד צור: למה כל כך מעט?

<עוזי זומר: אין לי הסבר לשני דברים: למה הן לא עוברות את הברו"ר ולמה לא באות.

<עוזי זומר: אם הן באות הן לא עוברות את הברו"ר.

דוד צור: זו בעיה פיזית?

<עוזי זומר: כן, הן צריכות לעשות 2,000 מטר - שמונה דקות.

<עוזי זומר: לא עוברות.

<עוזי זומר: באות למבחנים, אני רואה אותן.

<עוזי זומר: באות מאות למיון ואני רואה אותן למטה אצלנו בחצר.

<עוזי זומר: הן לא עוברות את ה-2,000 מטר - שמונה דקות, וזה תנאי סף.

<עוזי זומר: זה קשה.

דוד צור: 8 דקות – 2,000 זה לא פשוט, אבל אפשר.

<עוזי זומר: לא פשוט למפקד הימ"מ אבל זה קשה ללוחמת אש.

דוד צור: אני מדבר עכשיו כאב ללוחמת בקרקל.

דוד צור: אני מחויב לשאלה אחרת יהיו לי צרות בבית.

דוד צור: עמי, קודם כל, אני שמח לראות אותך גם במדים כחולים.

דוד צור: מתי המעבר הזה?

<עמי נידם: שנה.

<עמי נידם: אני החלפתי את עוזי.

<עוזי זומר: הוא החליף אותי.

דוד צור: שתבינו, כולם היו בניי.

<עמי נידם: משטרת ישראל - אנחנו מדברים על 30,000 שוטרים ועוד 40,000 מתנדבים.

<עמי נידם: סך הכול ארגון יחסית ענק.

<עמי נידם: מערך הבטיחות של משטרת ישראל מחולק לשניים: אחד, מערך תקני כמו שאצל עוזי, אז אצלנו יש 24 תקנים, ומשפחת הבטיחות של משטרת ישראל היא 585 שוטרים וקצינים במערך של נע"ת כי אחרת אי-אפשר.

<עמי נידם: הייעוד של הבטיחות של משטרת ישראל הוא כמו הייעוד של כל מערכי הבטיחות הביטחוניים, ובכלל שאר הארגונים, ביחד עם המפקדים.

<עמי נידם: התפקיד שלהם זה למנוע ולצמצם את מספר אירועי הבטיחות במשטרה, וכמובן גם לשמש גורם מקצועי למפקד.

<עמי נידם: עיקר התפקידים שלנו זה בראש וראשונה לבצע הכשרות וקורסים, לקדם את כמות השוטרים והמפקדים שיהיו מוכשרים בבטיחות, לפקח, לבקר על כל המערכים, לפתח את התורה, לרכוש אמצעים ועוד מספר פעולות כדי למנוע אירועי בטיחות במשטרת ישראל, כמובן לאור החוק.

<עמי נידם: כמו בכל מערך בטיחות מתקדם מודרני אנחנו מבצעים ניהול סיכונים.

<עמי נידם: היום הבטיחות היא ניהול סיכונים.

<עמי נידם: היום לא מדברים במושג "בטיחות" אלא מדברים במושג של "ניהול סיכונים".

<עמי נידם: גם אנחנו במשטרה מנהלים סיכונים.

<עמי נידם: השלב הראשון בניהול הסיכונים זה זיהוי של כל האיומים והסיכונים על-ידי סקרי סיכונים על-ידי תחקירים, על-ידי אירועים וניתוחם.

<עמי נידם: לאחר מכן אנחנו מבצעים תהליך של הערכה, לא הימורים.

<עמי נידם: אנחנו לא מהמרים.

<עמי נידם: תהליך הערכה הוא תהליך מושכל, הוא תהליך שמבוסס על ידע ועל לימוד.

<עמי נידם: היום הרבה מאוד אנשים מתבלבלים.

<עמי נידם: אני שומע תחקירים, אני רואה אירועים בכל מיני מקומות וארגונים וחברות ואנשים מדברים על תהליך של הערכה, אבל הם לא עושים בכלל את ההערכה אלא הם מהמרים ובגלל זה יש תוצאות רעות.

<עמי נידם: השלב השלישי הוא שלב הפעולה.

<עמי נידם: אחרי שעשינו זיהוי והערכה אנחנו פועלים לנטרל את הסיכון ולצמצם אותם על-ידי כל מיני פעולות כאלו ואחרות כשבסוף השורה התחתונה, החזון של משטרת ישראל בנושא בטיחות זה לא להתבסס על מזל.

<עמי נידם: אנחנו מאמינים בבטיחות.

דוד צור: לא התכוונתם פה לסמפכ"ל.

<עמי נידם: עשיתי את זה יחד איתו.

<עמי נידם: איפה שהוא נמצא אנחנו לא צריכים מזל.

<עמי נידם: אנחנו מאוד מאמינים בבטיחות ואנחנו לא רוצים להתבסס על מזל.

<עמי נידם: אנחנו רוצים לעשות הכול מתוך השכל.

דוד צור: - - -כי כתבת פה לא צריך נסים.

<עמי נידם: אנחנו קצת יותר ותיקים מהכב"א.

<עמי נידם: אנחנו האח הקטן של הצבא.

<עמי נידם: כשהקמנו את המערך למדנו הרבה מהצבא.

<עמי נידם: היום אנחנו עובדים בשיתוף פעולה מוחלט גם עם השב"ס, גם עם השב"כ, גם עם המוסד.

<עמי נידם: אנחנו עושים פורומים קבועים ועיתיים, לומדים אחד מהשני ומקדמים את הפעולות כמובן ביחד ובשיתוף פעולה עם המוסד לבטיחות וגיהות.

<עמי נידם: אנחנו עושים איתם גם הכשרות.

<עמי נידם: אנחנו מקבלים מהם את תעודות ההסמכה לכל המוכשרים אצלנו.

<עמי נידם: אני יכול להגיד לכם כמה פרויקטים מיוחדים שנעשים במשטרת ישראל.

<עמי נידם: למשל, פיילוט של מק פורק.

<עמי נידם: מק פורק הוא אמצעי בטיחותי שנועד לשפר את הבטיחות בנשק.

<עמי נידם: בצבא ההגנה לישראל זה היה שלוש שנים בניסוי, השנה הוא נכנס.

<עמי נידם: אנחנו אחרי חצי שנה שעשינו ניסוי במחוז חוף ראינו שהוא עושה שיפור דרמטי בבטיחות בנשק.

<עמי נידם: אנחנו מכניסים אותו כרגע למשטרת ישראל בתהליך.

דוד צור: עמי, אם אתה צריך לדרג את האירועים האם יש לך איזה פילוח?

<עמי נידם: כן.

<עמי נידם: אני רק אגיד שאנחנו עושים הרבה מאוד מיזמים והם רשומים כאן.

<עמי נידם: אנחנו עושים הרבה מאוד פעילויות.

<עמי נידם: למשל, עוזי עשה שמונה בדיקות קרינה, אנחנו עשינו כבר כמעט למעלה מ-9,000 בדיקות קרינה במשטרת ישראל.

<עמי נידם: אנחנו עושים הרבה מאוד ביקורות והרבה מאוד בדיקות קרינה ורעש.

<עמי נידם: אעבור עכשיו לנתונים.

<עמי נידם: למעשה, משנת 2006 משטרת ישראל נכנסה למוד של מדידה הרבה יותר רציני והרבה יותר מקצועי.

<עמי נידם: גם לנו, כמו שהוצג במוסד לבטיחות וגיהות, יש בעיה באיסוף כל הנתונים תחת מקור אחד.

<עמי נידם: היום זה נעשה.

<עמי נידם: אנחנו מעריכים שעד סוף השנה יהיה גוף אחד אצלנו במשטרה שהוא אוסף את כל הנתונים שקשורים לבטיחות, זה אצלנו.

<עמי נידם: אנחנו רואים שיש כאן ירידה יפה, מגמתית וברורה של כמות השוטרים שנפגעים במשטרת ישראל.

<עמי נידם: למעשה, בשבע השנים האחרונות למעלה מ-5,000 שוטרים או כמעט 5,000 שוטרים לא נפגעו ביחס לכמות המצטברת של כל שנה.

<עמי נידם: אם בשנת 2006 היו לנו כמעט 4,200 שוטרים שנפגעו, בשנת 2013 - 3,200 נפגעו.

<עמי נידם: לא בכל המקומות האלה הפגיעה הובילה גם לימי היעדרות.

<עמי נידם: למטה משליש מכמות הנפגעים הובילה לימי היעדרות, אבל המגמה היא מאוד חשובה.

<עמי נידם: הסיבות המרכזיות שבעטיין אנחנו נפגעים - אגב, זה פילוח שהוא מודל בכל העולם, גם במוסד לבטיחות וגיהות בארץ וגם בכל המקומות האחרים שנבדקו בעולם.

<עמי נידם: עיקר הנפגעים הם בתאונות דרכים, ולאחר מכן זה כל הסוגיה של חבלה, מכה וגם פציעות ספורט.

<עמי נידם: כל השוטרים שלנו שנפגעו בפעילות פח"עיות או בפעילות של הפרות סדר הם גם מופיעים כאן כי יש לזה השלכות.

<עמי נידם: זה שהוא נפגע במהלך הפרת סדר אנחנו מזה גם למדים אם הוא היה עם ציוד ומזה אנחנו גם מייצרים תורת הפרות סדר משתפרת, מה המרחק שהוא צריך לעמוד, עם איזה מיגון וציוד - יש לזה קשר.

<עמי נידם: ימי ההיעדרות שלנו - גם כאן

<עמי נידם: אנחנו רואים שבשנת 2007 היתה נקודת הפיק ואנחנו במגמה של ירידה.

<עמי נידם: ירדנו כמעט ב-50% משנת 2007 בכמות ימי ההיעדרות.

<עמי נידם: מעבר להיעדרות של השוטרים מהשירות יש לזה גם השלכה כספית כמו שנאמר בכל מקום.

<עמי נידם: כל יום היעדרות כזו הוא שווה ערך לאלף שקלים שגם הוא חשוב.

<עמי נידם: הסיבות כאן - תאונות הדרכים מובילות להרבה יותר ימי היעדרות, ולכן שם אנחנו שמים את הדגש.

<עמי נידם: תאונות הדרכים במשטרת ישראל - אנחנו הצגנו כאן איזשהו נתון, אבל צריך לזכור שני דברים: אחד, כמות התאונות שבעטיין יש נפגעים הוא כמעט עשירית מכמות תאונות הדרכים שמבוצעות.

דוד צור: אבל למה העלייה הזאת?

<עמי נידם: העלייה הזאת היא משני טעמים: אחד, הדיווחים הפכו להיות הרבה יותר ברורים במשטרת ישראל.

<עמי נידם: שנית, הדיווחים על כל התאונות שלא היו מדווחות פעם בגרימת נזק, בנזק בלבד, היום הן מדווחות תחת תאונות דרכים.

<עמי נידם: פעם הן לא היו מדווחות.

<עמי נידם: פעם הן היו מטופלות במוסכים עם חברות הביטוח.

דוד צור: אבל דוח נזק היית חייב מלא כך או כך.

<עמי נידם: אבל זה לא היה נכנס לדיווח.

דוד צור: אז אתה אומר שהעלייה הזאת היא רק עלייה בנוהל ולא במהות.

<עמי נידם: בדיוק, כן.

<עמי נידם: זה שם אותנו במקום מאוד מסודר, זה שם אותנו ביישור קו בכל המערכת.

<עמי נידם: כמו שאמרתי, רק בעשירית מכמות תאונות הדרכים יש לנו נפגעים.

<עמי נידם: במדינת ישראל אם אתה פותח את הדיווחים לתאונות דרכים אז רק תאונות שיש בהן נפגעים מדווחות ויש סדר גודל של 30,000 תאונות במדינת ישראל.

<עמי נידם: כל שאר התאונות שאין בהן נפגעים זה ביטוח לאומי, זה אחד עם השני.

<עמי נידם: כאן אנחנו מדווחים על כל סך התאונות.

<עמי נידם: הסיבות המרכזיות אצלנו, כמו שאמרתי, רק בעשירית יש לנו נפגעים.

<עמי נידם: כל שאר התאונות מדובר בנסיעות לאחור, בנזקים, אבל גם אליהן אנחנו מתייחסים במלוא הרצינות.

<עמי נידם: אנחנו גם שמים לב לכסף.

<עמי נידם: אומנם אני לא נציג יועכ"ל, אני בטיחות, אבל חשוב מאוד לומר למפקדים שבעטיין של ימי היעדרות יש גם נזקים כספיים למשטרה.

<עמי נידם: השוק שבו אנחנו מדברים הוא שוק של עשרות מיליונים וברגע שאנחנו חושפים את המפקדים למצב שבו התאונות האלה מובילות לנזק כספי ואם אתם כמפקדים תילחמו בתאונות האלה, הכסף ייכנס בצורה כזו ואחרת ביחד לשיפור תחומים אחרים בתוך המשטרה.

דוד צור: אני רוצה לשאול אותך ואת עוזי, האם מפקדים נמדדים על מדד של צמצום אובדן ימי עבודה כחלק מהמנה"ל או קומסטט או מה שהיום קורה?

<עמי נידם: בשלוש השנים האחרונות של המפכ"ל שהוא הכניס את המפנה, הוא שם את השוטר במרכז, ו-20% מתהליכי המדידה במשטרה הם איך מתייחסים לשוטר גם בחופשות, גם בפציעות, גם בימי היעדרות, גם בכמויות של פציעות.

<עמי נידם: אני חושב שזה הגורם המרכזי שמוביל לירידה המגמתית.

דוד צור: בסוף זה מדד לקידום ומדד משוקלל במהלך הציון שהוא מקבל?

<עמי נידם: המפנה הוא אחד מדדים לקידום מפקדים במשטרת ישראל.

<עוזי זומר: במקום אחד זה נכנס, בחוות הדעת התקופתית נכנס הנושא של בטיחות.

<עוזי זומר: זה לא מספיק.

<עוזי זומר: במנה"ל זה לא נכנס, במפנה.

<עוזי זומר: בכב"א אין בכלל מדידה למפקדים עדיין, אבל זה ארגון צעיר.

<עוזי זומר: זה יהיה.

דוד צור: מד"א, מי מפקד המחוז?

דוד צור: זה נקרא מפקד מחוז?

<אלי יפה: יש רב מגן וזה המנכ"ל.

<אלי יפה: יש מגנים וזה במנהל מחוז או מנהל אגף.

<אלי יפה: אני מנהל אגף הדרכה, הסברה, התנדבות, גיוס משאבים ועוד כל מיני דברים אחרים שאחרים לא רוצים נותנים לי.

<אלי יפה: נושא הבטיחות לא אצלי.

<גולן ראשון: שמי גולן, ממונה בטיחות ארצי של מד"א.

<גולן ראשון: כל נושא הבטיחות במד"א מחולק קצת אחרת בניגוד למשטרה וכב"א.

<גולן ראשון: אצלנו זה מחולק לשניים: נושא הבטיחות וגיהות בעבודה ונושא בטיחות בתעבורה.

<גולן ראשון: שניהם נמצאים תחת האגף הלוגיסטי בארגון ומי שאחראי עליהם זה מנהל אגף הלוגיסטיקה, אבל לכל אחד מהם יש ראש משלו.

<גולן ראשון: אני מנהל את נושא הבטיחות והגהות בעבודה.

<גולן ראשון: במקביל אליי יש את קצין הבטיחות בתעבורה הארצית שהוא אחראי על כל נושא מניעת תאונות עבודה, הכשרת נהגים וטיפול בכל נושא תאונות הדרכים.

<גולן ראשון: אני לא מתעסק בזה, אבל אנחנו עובדים באיזושהי חפיפה מסודרת.

<גולן ראשון: מד"א קצת יותר קטן מהמשטרה וכב"א.

<גולן ראשון: אנחנו מדברים כרגע בערך על 1,800 עובדים ו-12,000 מתנדבים כשבניגוד לזה אצלנו יש גם נוער ששם צריך לתת דגש מיוחד ולשים דגש על דברים אחרים ונוספים, בניגוד לבוגרים.

<גולן ראשון: התפקידים שיש לנו בארגון זה מעובדי מוקד, חובשי נהגי אמבולנס, חובשים בכירים, פרמדיקים, עובדי מעבדה ומערך ההתרמות של שירותי הדם שזה גם אגף שנמצא בתוך מד"א.

<גולן ראשון: אנחנו מדברים על 130 תחנות בפריסה ארצית בארגון כאשר הכול נמצא תחת אחריותו ומדווח למנכ"ל, תחת מנהל אגף הלוגיסטיקה ומנהלת שירותי הדם ועדות הבטיחות של שירותי הדם ושל כלל מד"א ונאמני בטיחות.

<גולן ראשון: אני עושה את התפקיד הזה ברמה הארצית על כל התחנות, מרחבים ומתקנים של מד"א שיש לי נאמני בטיחות בכל המתקנים וכל המרחבים.

<גולן ראשון: מדברים על כ-30 נאמני בטיחות בארץ, בתחנות ובמתקנים, ועוד כ-15 - 20 נאמני בטיחות בשירותי הדם שמתעסקים בעיקר בבטיחות ביולוגית וכל הנושא הזה.

<גולן ראשון: כשאני רואה את הבעיה העיקרית אצלי בעבודה זה בסביבת העבודה החדשה והמשתנה בכל אירוע.

<גולן ראשון: ניגוד ל-90% אולי 95% מהמקצועות במשק שבהם אתה יכול לתכנן לעובד את סביבת העבודה שלו, לקבוע איך ולמה, אני בשמונה שעות משמרת אצל העובד שלי צריך להגיד לו איך הוא עושה הערכת סיכונים לכל אירוע שהוא מגיע.

<גולן ראשון: בשמונה שעות הוא יכול להגיע לתאונות דרכים שזה סיכונים בפני עצמם.

דוד צור: זה לא שונה ממשטרה וכב"א.

<גולן ראשון: אני מתאר את זה איך אני רואה את הדברים מבחינתנו, לא אמרתי שזה שונה.

<גולן ראשון: בהחלט לא שונה, כמו גופי החירום האחרים.

<גולן ראשון: רוב הבעיות אצלי בעבודה זה בנושא ארגונומיה, הרמה, סחיבה ושינוע של חולים.

<גולן ראשון: זה גם רוב הפציעות: פציעת גב, פריצות דיסק שבהן אני מנסה להילחם ולנסות לצמצם את זה כמה שניתן עד פגיעה בשריר שלד שזה נפילה והחלקות במדרגות עם חולה, עם ציוד, בלי ציוד, ודברים כאלה.

<גולן ראשון: השקעה מרובה בנושא הדרכות, הדרכות עובדים אם זה על-פי חוק ואם זה על-פי דברים שאנחנו צריכים להריץ.

<גולן ראשון: אז הדרכות על הסיכונים והסכנות בכל השתלמויות עובדים, הדרכות בהערכת סיכונים בזירות אירוע - עד כמה שניתן לקרב את זה - הדרכות על-ידי חברות חיצוניות, הפצת הנחיות, השתלמויות בנהיגה על-ידי חברות חיצוניות ופנימיות ומעברים משובים של נהיגה כל הזמן על מנת לשפר גם את רמת הנהיגה במד"א וצמצום תאונות הדרכים.

<גולן ראשון: בנוסף לזה, יש לנו פעילויות שנתיות שמבצעים סקרי סיכונים בכל מתקני מד"א בכל הארץ, בדיקות תרמוגרפיות לכל לוחות החשמל במד"א, בדיקות לכלל ציוד הכיבוי, בקרות של חדרי גנרטורים בסיורים שלי ושל נאמני הבטיחות.

<גולן ראשון: בנוסף לזה, בחינה של הכנסה של ציוד, אם זה ציוד מגן אישי לנהג האמבולנס, לחובש אמבולנס, לאיש צוות מד"א.

<גולן ראשון: ציוד חדש שאנחנו מכניסים זה ציוד לשינוע חולים על מנת לצמצם את העומס על שריר שלד בסחיבה והורדה של חולים במדרגות, חולים פצועים.

<גולן ראשון: הכנסה של ציוד באמצעים ארגונומיים, ציוד ואמצעים לטיפול בפסולת מזוהמת, חיטוי הרכב ממחלות מדבקות וזיהומי דם וציוד אמצעי לשיפור הבטיחות בגילוי שריפות הכנסנו לכל תחנות מד"א.

<גולן ראשון: אחת הנקודות הבעייתיות אצלי בארגון זה כל נושא של דחיסה גלילי חמצן.

<גולן ראשון: אנחנו בכחמישים נקודות במד"א דוחסים גלילי חמצן בלחץ גבוה מאוד.

<גולן ראשון: הדחיסה מתבצעת על-ידי עובדי מגן דוד אדום לאחר ההכשרה.

<גולן ראשון: אנחנו כרגע בפרויקט ארצי גדול מאוד לשדרוג המרכזות האלה ולהפוך אותן להרבה יותר בטיחותיות ואיכותיות ואיכות החמצן שתצא בסופו של דבר גם תשתפר.

<גולן ראשון: בנוסף, כמו שאמרתי, הכנסת כיסא הזחל ותיקי נשיאה על מנת לצמצם את המשקלים והציוד שעובד מד"א סוחב בסופו של תהליך.

<גולן ראשון: אנחנו לא הבאנו בגלל איזושהי בעיה טכנית של אי-הבנה את הנתונים המדויקים, אבל אני יכול לספר לכם שרוב תאונות העבודה, כמו שאמרתי, זה נפילה והחלקה במדרגות ובעיות של שריר שלד, בעיות גב, פריצות דיסק, שקשה מאוד לתת את הנקודה ולהגיד שזה תאונות עבודה וזה לא כי כולנו יודעים שכל הנושא של פריצות דיסק, כאבי גב, זה מה שנקרא תחת ההגדרה של מחלות מקצוע, זה בעיה מצטברת עם השנים.

<גולן ראשון: פה אני נלחם על מנת לצמצם אותה.

<גולן ראשון: לכל אירוע כזה אנחנו עושים ביצוע תחקיר מדויק ומוציאים הפקת לקחים, מסקנות והמלצות לביצוע, כאשר ממנכ"ל מד"א ועד אחרון העובדים כולם מעורבים בתהליך.

<גולן ראשון: כל הדברים יוצאים בהודעות כלל ארציות לכל התחנות ולכל תחנות מד"א בארץ.

<גולן ראשון: אם אני מדבר באופן שטחי ביותר אז אני מדבר כרגע על פחות או יותר כ-50 תאונות עבודות במד"א שבהן עובד נפצע.

<גולן ראשון: במהלך השנים אנחנו באיזושהי מגמת ירידה, אבל לא היסטרית - בין 40 ל-50 תאונות עבודה בשנה.

<עוזי זומר: 50 תאונות בשנה ל-1,800 עובדים מבצעיים?

<גולן ראשון: כשאני מכניס, בניגוד אליכם, גם את עובדי המינהלה.

דוד צור: זה לא הרבה.

דוד צור: המגמה היא מגמת ירידה?

<גולן ראשון: כן.

דוד צור: כמה מזה זה תאונות דרכים?

<גולן ראשון: לא מדובר בתאונות דרכים, זה רק תאונות עבודה.

<גולן ראשון: 50 תאונות עבודה בלבד, בלי תאונות דרכים בכלל.

דוד צור: אתם נוסעים תחת נסיעת חירום וכבישים, איך תאונות הדרכים?

<גולן ראשון: אני נוטה להאמין שתאונות הדרכים פחות או יותר משתקפות כמו שירותי הכיבוי והמשטרה.

<גולן ראשון: שם אנחנו בפעילות, משנת 2013 ולתוך 2014 עושים עבודה מאוד מאוד רצינית.

דוד צור: התפקיד שלנו לנטות להאמין, התפקיד שלך הוא לדעת.

דוד צור: אתה חייב לתת נתון מדויק.

דוד צור: זה שלא באת איתו, אין בעיה.

<גולן ראשון: הנתונים נמצאים אצל קצין הבטיחות בתעבורה, זה תפקידו.

דוד צור: אוקיי, אז יש מעקב אחרי זה ויש פעולות.

<גולן ראשון: ודאי, יש מעקב אחרי תאונות הדרכים.

<גולן ראשון: כל תאונה נחקרת ונבדקת.

<גולן ראשון: בשנת 2013 נכנסה חברה חיצונית לארגון על מנת להכשיר את הנהגים.

<גולן ראשון: זה התחיל, היתלוות שלהם לנסיעות חירום, מעקב אחרי הנהגים לאחר הדרכה, הפקת דוח על הנהג עצמו והעברה לשיפור או המלצות איך לשפר את הנהיגה לכל נהג ונהג ברמה פרטנית.

<גולן ראשון: בנוסף לכך, עוד אמצעים שנכנסים כרגע לניידות זה מצלמות, גם מצלמות קדימה ואחורה על מנת לבחון את נושא הנהיגה של נהגי מד"א.

דוד צור: תודה.

דוד צור: נציג מד"א, תעביר לנו בהמשך את הנתונים שתרכזו עם מבט אחורה וקדימה.

דוד צור: שב"ס, בבקשה.

<דוד בן לולו: שלום, שמי דוד ואני ראש ענף בטיחות של שירות בתי הסוהר.

<דוד בן לולו: השקף הראשון שבחרתי לשים הוא למעשה נתוני תאונות הסגל שלנו בשירות בתי הסוהר.

<דוד בן לולו: אקדים ואומר שמערך הבטיחות שלנו בנוי בגדול משני אלמנטים: פעם אחת, אותם תקני בטיחות שישנם בפועל כשאנחנו מדברים על תשעה תקנים.

<דוד בן לולו: ענף הבטיחות בנוי מראש הענף ועוד שני תקנים ובכל מחוז עוד שני קציני בטיחות בתקן.

<דוד בן לולו: יש לנו שלושה מחוזות.

<דוד בן לולו: בנוסף, ביחידות שלנו בבתי הסוהר מערך הבטיחות בנוי מנע"תים שסגן מפקד המתקן משמש כקצין הבטיחות ומרכז את כל הפעילות ומתחתיו יש עוד שישה נע"תים שהם משמשים בתפקידי בטיחות שזה אומר נאמן בטיחות מבצעי, מתקנים, אש, גהות, מפעלים ותעבורה.

<דוד בן לולו: מבחינת הנתונים אנחנו רואים למעשה בנתונים שמדדנו מ-2011 ל-2013 שישנה ירידה.

<דוד בן לולו: כשאנחנו מדברים על ירידה, מספר אנשי הסגל שלנו, נכון להיום, אנחנו כ-9,500 סוהרים.

<דוד בן לולו: אם בשנת 2011 עמדנו על 464 תאונות, ב-2013 אנחנו מדברים על 418.

<דוד בן לולו: אנחנו רואים עלייה של מספר תאונות העבודה ביחס ל-2012.

<דוד בן לולו: הפיק הזה נובע למעשה כתוצאה משני אירועי שריפה שהיו לנו ב-2013 כשאנחנו מדברים על השריפה הגדולה שהיתה במפעל התעסוקה בית סוהר מעשיהו ובאוהלי קידר.

<דוד בן לולו: אני יכול לציין שמבחינת הירידה כשעשיתי את ניתוח הנתונים למעשה מבחינת המשמעויות ניתן לייחס את הירידה למעורבות מפקדים.

<דוד בן לולו: זו סוגיה שאני חייב לציין שאנחנו שמים עליה בשנה האחרונה דגש מאוד גדול.

<דוד בן לולו: אני ראיתי שבמקומות שמפקדים מעורבים אתה רואה בהחלט ירידה במספר תאונות העבודה.

<דוד בן לולו: כשהמפקד שם את הסוגיה הזאת בראש, כולם מיישרים קו אחריו.

<דוד בן לולו: אנחנו רואים אז למעשה מעורבות גדולה יותר של מפקדים בנוגע לבטיחות, שימשו בכלי ניהול ארגוניים, שימוש בוועדות בטיחות – זו סוגיה שאנחנו שמים עליה דגש ובודקים אותה גם בענף בביקורות שאנחנו עורכים.

<דוד בן לולו: אנחנו גם דורשים כמובן דיווחים מסודרים אלינו.

<דוד בן לולו: הגברת אכיפה ומשמעת - למשל, בכל מה שנוגע בתאונות דרכים כשנעשה שימוש בכלי משמעת, אם זה בראיונות וגם אם זה במשפטים או בידיעה שאותו סוהר יכול להיות ממושמע בצורה כזו או אחרת, אנחנו רואים ירידה.

<דוד בן לולו: סוגיה נוספת שאנחנו שמים עליה דגש בשירות בתי הסוהר היא בכל מה שקשור בהצטיידות באמצעים.

<דוד בן לולו: זאת אומרת, יש לנו תוכנית סדורה, אפשר לקרוא לזה תוכנית חומש.

<דוד בן לולו: מושקעים בה מיליונים רבים בכל מה שנוגע בכב"א, בהתקנת אמצעים בגילוי ומניעה, וזאת תוכנית סדורה שרצה לאורך כל השנה.

<דוד בן לולו: אני יכול לציין שעיקרי העשייה להעצמת הבטיחות בשירות בתי הסוהר הם: ביקורות שאנחנו עורכים, קורסים והכשרות מקצועיות, תרגילים.

<דוד בן לולו: אנחנו שותפים בכל מה שנוגע לתרגילים בתהליך מתחילתו ועד סופו, פעילויות ארגוניות, הדרכות בטיחות ליחידות השטח, בדיקות שונות שאנחנו מבצעים, אם זה קרינה, איכות אוויר, גז ראדון.

<דוד בן לולו: כמו כן, רכישת אמצעי בטיחות, כתיבה ועדכון של נהלי בטיחות, תחקירים שמבוצעים ואנחנו שותפים בהם.

<דוד בן לולו: סוגיה שאנחנו שמים עליה את הדגש, ואני מחדד אותה שוב, היא בכל מה שנוגע לתודעת מפקדים.

דוד צור: עו"ד גלית גלעד, בבקשה.

<גלית גלעד: שלום לכם ותודה.

<גלית גלעד: רבה.

<גלית גלעד: כל הכבוד למוסד לבטיחות וגיהות שזימן מגוון את הישיבות שהיום התקיימו בכנסת.

<גלית גלעד: אנחנו באנו לפרגן.

דוד צור: מי זה "אנחנו"?

<גלית גלעד: אנחנו זה ארגון "בטרם" לבטיחות ילדים.

<גלית גלעד: זה ארגון שנבחר כמוביל המקצועי של מהלך התכנון לתוכנית לאומית לבטיחות ילדים.

<גלית גלעד: בתוך המהלך הזה נכללים כ-15 גופי ממשל, לרבות גופי הצלה, למעט מד"א, וחבל.

<גולן ראשון: אפשר לשפר.

<גלית גלעד: נכון.

<גלית גלעד: אנחנו ניפגש אחר כך.

<גלית גלעד: אנחנו יושבים פה עם שותפים.

<גלית גלעד: אני לא אסקור פה את כל תוכנית העבודה שהיא כבר מוכנה להגשה לממשלה.

<גלית גלעד: אבל אם אנחנו כבר מדברים על שילוב כוח האדם שנמצא בגופי ההצלה ולהפנים להם את המודעות לבטיחות חשוב לזכור שמדובר בהורים לילדים - רובם.

<גלית גלעד: חשוב מאוד מאוד לציין שגם נציבות הכבאות וגם משטרת ישראל וגם המשרד לביטחון הפנים החליטו לשלב בתוך כל מערך ההדרכות שלהם.

<גלית גלעד: לביטחון הפנים יש מדריכי מוגנות ויש להם מתנדבים ומאבטחי מוסדות חינוך.

<גלית גלעד: הם הולכים לשלב להם הדרכות ילדים, למודעות לבטיחות ילדים.

<גלית גלעד: זה יעזור להם גם בבית וגם במהלך העבודה.

<גלית גלעד: אנחנו מדברים על מעגל חיים כמו החזון של המוסד לבטיחות וגיהות.

<גלית גלעד: אנחנו מדברים על הכבאות שהכבאי הולך להיכנס לגן ולבית הספר.

<גלית גלעד: הוא הולך לדעת איך לדבר עם ילד, הוא גם יחשוב איך לדבר עם הילד שלו בבית.

<גלית גלעד: הכבאות עשתה כנס גדול מאוד בנושא והיא הולכת לעשות עוד כנסים עד כמה שאני יודעת.

<גלית גלעד: במשטרת ישראל - עמי נידם.

<גלית גלעד: מיותר לציין עד כמה הוא השותף האולטימטיבי שהרים את הכפפה והחליט שאם יש כל כך הרבה שוטרים במשטרת ישראל צריך ללמד אותם קודם כל איך לשמור על הילדים שלהם בבית.

<גלית גלעד: מעבר לזה, הולכים להכשיר את שוטרי התנועה ואת קציני הבטיחות כמובילי שינוי לבטיחות במשטרה ובחוץ ועל כך כל הכבוד ותודה רבה.

<גלית גלעד: הלוואי וזה ייצא לפועל.

דוד צור: תודה רבה.

דוד צור: האם יש מישהו שרוצה להוסיף?

<אלי יפה: קודם כל, כמובן תודה רבה למוסד לבטיחות וגיהות.

<אלי יפה: אנחנו גם מצטרפים.

<אלי יפה: אגב, יש לנו מחלקת הדרכה שיש לה מערכי שיעור כאלה והיא מעבירה הרבה מאוד קורסים למניעת תאונות בית ותאונות עבודה.

<אלי יפה: רציתי לדבר קצת על פן אחר.

<אלי יפה: יש הרבה מאוד עובדים שלא עובדים במפעל.

<אלי יפה: למשל, חברת חשמל.

<אלי יפה: הם יוצאים לשטח ולכל מיני מקומות.

<אלי יפה: אנחנו פיתחנו, אחרי שמצאנו הרבה כאלה שלא יודעים לכוון אותם לאן להגיע, איתור מיקום מדויק באמצעות אפליקציה.

<אלי יפה: הדבר הזה צובר תאוצה ומשנה לשנה יש יותר ויותר מקרים שעובדים שנמצאים בחוץ משתמשים באפליקציה שהמוקד שלנו יכול לאתר איפה הם נמצאים.

<אלי יפה: דבר נוסף, נושא של נאמן רפואת חירום בארגון ובמפעל.

<אלי יפה: זה לא מגובה בחוק, אבל בהרבה מאוד מפעלים אנחנו מכשירים את בעלי התפקידים, מי צריך לטפל, איפה צריך לטפל, איפה לחבור עם אמבולנס, מאיפה להזעיק אותו ואיך לעשות את זה נכון ומהר.

<אלי יפה: היום העולם השתנה.

<אלי יפה: לכולם יש פלאפונים.

<אלי יפה: אף אחד לא פונה למזכירה או למנהל על מנת שיתקשר או מחפש אלא מתקשרים מהמטבח, מרגע שנשפך שמן רותח על הפועל.

<אלי יפה: אנחנו גם צריכים לכוון אותם ולהסביר להם מה צריך לעשות.

<אלי יפה: לכן, נאמני רפואת חירום במפעלים ובארגונים הוא דבר מאוד חשוב.

<אלי יפה: דבר נוסף, כוננים.

<אלי יפה: יש לנו מערכת של 3,250 מתנדבי מד"א שנמצאים בכל השוק, בכל מקום, עם ציוד אמבולנס.

<אלי יפה: בכל אירוע שיש, במפעל, אנחנו מפעילים אותם כחלק מהמערך ויותר מזה.

<אלי יפה: אם מפעל לומד עזרה ראשונה אנחנו משלבים בהסכמה שלהם את שמות האנשים שלמדו את העזרה הראשונה לתוך המערכת של תיאום ובקרה שלנו.

<אלי יפה: נניח ויש עכשיו ב"דן פנורמה" מישהו שנכווה במטבח.

<אלי יפה: כל מי שלמד עזרה ראשונה בשנה האחרונה ב"דן פנורמה" יקבל הודעה לסמארטפון וסביר שמישהו יוכל לגשת למטבח ולהתחיל להגיש עזרה ראשונה עד שהאמבולנס מגיע.

<אלי יפה: חלק מהפעילות שאנחנו עושים עם המוסד לבטיחות וגיהות זה הדרכות של מניעת תאונות בית כחלק ממעגל החיים על-ידי מתנדבים שלנו, כך שזה בהחלט דבר שאפשר לשלב.

<אלי יפה: תודה רבה על כל הדיון.

דוד צור: תודה רבה.

<אלון פל: קודם כל, ראוי לברך את הרצינות שבה ארגוני ההצלה פועלים כדי לקדם את הבטיחות, גם מתוך הערך של קדושת החיים וגם בהיבט הכלכלי.

<אלון פל: ניכר שארגוני ההצלה, לפחות מה שהוצג ואנחנו מכירים בשיתופי הפעולה של הארגונים האלה עם המוסד לבטיחות ולגהות, מייחסים לבטיחות מרכיב בחוסן של הארגון שזה כבר מעיד על איך הוא מתנהל ומה המשמעויות שלו.

<אלון פל: אנחנו ממליצים לבחון שהצגת הדין וחשבון של ארגוני ההצלה וארגונים אחרים של נפגעי העבודה בהם ואת פעילות המניעה שבהם הם נוקטים, יהיה כמופע חוזר שישולב בדיונים בכנסת ביום הבטיחות השנתי שאנחנו מקווים שיהפוך בכנסת למסורת.

<אלון פל: תודה לכולם גם על הפרגון וגם על שיתוף הפעולה ביום יום.

<זאב דיבסק: ברשותכם, גם אני מצטרף לברכות של היום הזה.

<זאב דיבסק: כמי שמלווה כנציג הממשלה או הרגולטור את היום הזה מתחילתו אני חושב שהעלאת המודעות של נושא הבטיחות הוא באמת דבר שראוי להתברך בו, כל אחד בחלקת האלוהים הקטנה שלו.

<זאב דיבסק: באמת ברכות למוסד על היוזמה.

<זאב דיבסק: אני רוצה להעיר, ברשותך, כמה הערות שקשורות לפעילות של גופי החירום: ראשית, לדעתי צריכה להיות איזושהי אבחנה או איזושהי חשיבה מערכתית של איזושהי הפרדה מאוד מאוד מובנית בין פעילות שהיא פעילות חירום או פעילות מבצעית לבין פעילות שגרתית, החל מנושא של תרגולים, עבור דרך עובדי מינהלה, עובדי מטה, עובדי תחזוקה, אחזקה למיניהם שהם ממילא נדרשים לעמידה בדרישות החקיקה.

<זאב דיבסק: אין להם פטור.

<זאב דיבסק: לצערי, לפחות ממה שאני יודע בחלק הגדול מהמקרים מנסים לערב או לערבב בין שני התחומים האלה וחבל מאוד שזה כך, כי למעשה כל ההיבטים של העבודה בכלל, שוב, למעט פעילות מבצעית, ואני מדבר על כל גופי החירום, יש לה היבטים אחרים לגמרי ומן הסתם יש לה גם פטורים כאלו ואחרים.

<זאב דיבסק: החלק השני הוא החלק שמתייחס לגבי המערך של הבטיחות כפי שהוצג פה.

<זאב דיבסק: אני רוצה להזכיר שמבחינת חקיקה, ודווקא בגלל שמדובר בגופים מאוד מאוד גדולים, יש דרישה למינוי ממונים על בטיחות שהוגדרו על-פי חוק במדינה.

<זאב דיבסק: אני חושב שנכון וראוי לעשות איזושהי אבחנה בחלוקה למחוזות ובחלוקה כזו או אחרת שאתם תקבעו שממונים על בטיחות שעברו את ההכשרה כפי שמבצע המוסד לבטיחות וגיהות וגם מוסדות אחרים שיש מקום שבאמת אלו יהיו מובילי הדעה כפי שהוזכר פה על-ידי נציגי "טרם" בכל ההיבטים של טיפול בהיבטי העבודה.

<זאב דיבסק: לדעתי, בכל מה שקשור לנושא פילוח התאונות צריך לעשות אבחנה בין שני התחומים האלה - כפי שאמרתי, מבצעיים ושאינם מבצעיים - על מנת שבאמת אפשר יהיה לנרמל את הנתונים בשביל לדעת באמת איך גופים גדולים ומסודרים כאלה מבצעים את העבודה באמת על-פי הנרמול של תאונות העבודה שאנחנו מכירים במקומות אחרים כאשר את החלק המבצעי יותר לנו אין שום אינדיקציה בשביל לדעת כיצד זה עובד מול מדינות אחרות בעולם, אבל יש לנו את האינדיקציה לגבי פעילות של בטיחות בעבודה.

<זאב דיבסק: תודה.

דוד צור: תודה רבה.

דוד צור: רק מעיון בדוח הזה, וצריך לראות את הנתונים כדי להבין כמה זה מעמיס ומטיל מעבר לחיי אדם ופגיעה בנפש.

דוד צור: הנתונים פה הם מטרידים.

דוד צור: מדובר פה על הפסד של 2.4 מיליון ימי עבודה בשנה, הוצאות, סך תשלומים בגין נפגעי עבודה - 3.45 מיליארד שקל בשנה כאשר בהוצאות עקיפות אנחנו מדברים על עשרה מיליארד שקל שזה נתונים מדהימים.

דוד צור: מתוך האובדן הזה ההשקעה בבטיחות היא בסוף 85 מיליון שקל.

דוד צור: אם נהיה לארג'ים נגיד עוד 100 מיליון אם זה כל מיני גופים נלווים.

דוד צור: זה רק מראה כמה שהיחס הוא יחס לא פרופורציונאלי בכלל.

דוד צור: כמו שאמרתי, דווקא פה שמענו גופים יחסית ממוסדים, בעלי מודעות גבוהה.

דוד צור: אני גם בא מתוך הארגונים האלה ואני יודע לומר שיחסית שם הפיקוח הוא יותר צמוד וגם ההתייחסות היא יותר קפדנית וגם מפקדים נמדדים על זה.

דוד צור: זה נושא שהוא מאוד חשוב.

דוד צור: אין דבר יותר מתסכל ממפקד, מנהל, בארגון שבו בסוף נפגע לו לוחם, כבאי או עובד כתוצאה מרשלנות ומתאונה.

דוד צור: לכן, בסופו של דבר ראינו פה הרבה מאוד פעילות שנעשה.

דוד צור: אין פה ממש במובן הזה ספק שכגודל ההשקעה בתחום הזה אפשר להגיע לתוצאות.

דוד צור: זה אחד התחומים אולי הברורים ביותר שבהם ככל שמשקיעים יותר, אם זה למשל, כפי שנאמר גם פה על-ידי עמי, העבודה המקדימה של איתור נקודות התורפה כמו שעושים גם בתכנון של מבצע, היא פעילות שתמנע נפגעים בהמשך.

דוד צור: זה יכול להיות דברים תשתיתיים, זה יכול להיות כמובן חינוך, הסברה, מודעות.

דוד צור: לכן, הדברים שהוצגו פה הם בהחלט דברים שצריך להטמיע אותם.

דוד צור: מגיעות למכון באמת מילות שבח על זה שהוא הצליח להביא לפה את כולם ולהרים יום מרשים כזה.

דוד צור: אני גם הייתי מציע למכון להיות מרכז מידע כזה שלוקח את הרעיונות האלה מכל הגופים, וגם בגופים האזרחיים, כי יש הרבה מאוד ידע ומידע שנצבר בעניין הזה מתחקירים ולהפיץ אותם לאורך ולרוחב כי אחת הבעיות שלנו היא שכל גוף ממציא פחות או יותר את הגלגל מחדש ויכול לשתף את הידע הזה ושכולם יהיו נשכרים מזה.

דוד צור: לגבי הנושא של תחקירים - כפי שנאמר פה גם, לייצר פה איזה מנגנון שהתחקירים של כמעט נפגע או תאונות של נפגעים מגיעים לגופים השונים.

<עוזי זומר: מנגנון הפצה.

דוד צור: נכון.

דוד צור: מנגנון הפצה ולימוד והטמעה.

דוד צור: זו אולי אחת הבעיות שלנו.

דוד צור: אנחנו רואים כמה זה מתסכל כשכל פעם חוזרים על תאונות דומות.

דוד צור: לגבי הצעות חקיקה – נאמר כאן.

דוד צור: בסך הכול אנחנו צריכים מכם את היוזמות האלה.

דוד צור: אם תחשבו שיש נושאים שדורשים חקיקה, בעיקר בתחומים תעסוקתיים, בעיקר ענף הבנייה אולי ששם הרבה מאוד תאונות נגרמות שם, וגם תעשיות, ונדרשות פעולות חקיקה נוספות.

דוד צור: אני חושב שיש מספיק חקיקה בדברים האלה ותקנות.

דוד צור: הבעיה שלנו היא באכיפה ובאמת במובן הזה אם צריך עוד אז תבואו עם רעיונות ואנחנו בהחלט ננסה לעשות את זה.

דוד צור: דבר נוסף, לפחות בארגון שאני מגיע ממנו כן השקיעו בזה הרבה מאוד מאמצים.

דוד צור: אני יודע שגם צה"ל עושה מאמצים כאלה כי אחת הבעיות היא לא בזמן העבודה אלא היא גם אחרי שעות העבודה.

דוד צור: יש כמות נפגעים גדולה אחרי שעות העבודה ששם לכאורה אין עליהם פיקוח ובדברים האלה כדאי ושווה לעשות את זה.

דוד צור: שוב, ברכות על היוזמה, על הארגון.

דוד צור: ישר כוח.

דוד צור: תודה.